
ΚΕΦΑΛΑΙΟ Α’ 

ΚΤΗΣΗ ΕΛΛΗΝΙΚΗΣ ΙΘΑΓΕΝΕΙΑΣ 
Άρθρο 1 

1. Ομογενείς που κατοικούν σε χώρες της πρώην Σοβιε¬ 
τικής Ένωσης μπορούν να αποκτήσουν την ελληνική ιθα¬ 
γένεια μετά από σχετική αίτηση προς την Ελληνική Προ¬ 
ξενική Αρχή του τόπου κατοικίας τους εφόσον: α) έχουν 
συμπληρώσει το 18ο έτος της ηλικίας τους και β) δεν μπο¬ 
ρεί να διαπιστωθεί η ελληνική τους ιθαγένεια βάσει των 
Συνθηκών Άγκυρας και Λωζάννης. 

2. Την ελληνική ιθαγένεια αποκτά ο ομογενής με από¬ 
φαση του Γενικού Γραμματέα της Περιφέρειας η οποία 
δημοσιεύεται στην Εφημερίδα της Κυβερνήσεως, έπειτα 
από γνώμη της οικείας Προξενικής Αρχής περί της ελλη¬ 
νικής του καταγωγής. Την ελληνική καταγωγή διερευνά 
τριμελής επιτροπή, η οποία αποτελείται από τον Έλληνα 
Πρόξενο και δύο μέλη. Με κοινή απόφαση του Υπουργού 
Εσωτερικών, Δημόσιας Διοίκησης και Αποκέντρωσης και 
του Υπουργού Εξωτερικών ορίζονται τα μέλη εκάστης ε¬ 
πιτροπής, τα ειδικά στοιχεία και η διαδικασία διατύπωσης 
του πορίσματος της Επιτροπής της παραγράφου αυτής. 
Οι οριζόμενοι ως μέλη της επιτροπής πρέπει απαραίτητα 
να είναι Έλληνες πολίτες. 

3. Η ελληνική καταγωγή του ενδιαφερομένου διαπιστώ¬ 
νεται μετά από συνέντευξη και βάσει των κατωτέρω ιδία 
δικαιολογητικών: 

α) διαβατήριο 
β) πιστοποιητικό γέννησης 
γ) πιστοποιητικό γάμου 
δ) πιστοποιητικό οικογενειακής κατάστασης 
ε) εσωτερικό διαβατήριο, εφόσον υπάρχει 
στ) κάθε άλλο δικαιολογητικό που αποδεικνύει την ελ¬ 
ληνική καταγωγή. 

Τα ανωτέρω δικαιολογητικό υποβάλλονται νομίμως επι¬ 
κυρωμένα στο πρωτότυπο και σε επίσημη μετάφραση. 


4. Η αίτηση με τα υποβληθέντα δικαιολογητικό και τη 
γνώμη της οικείας Προξενικής Αρχής για την ελληνική κα¬ 
ταγωγή του αιτούντος ομογενούς διαβιβάζονται στην οι¬ 
κεία περιφέρεια προκειμένου να εκδοθεί η απόφαση του 
Γενικού Γραμματέα της Περιφέρειας. Πριν από κάθε από¬ 
φαση του Γ ενικού Γ ραμματέα της Περιφέρειας για τη χο¬ 
ρήγηση της ελληνικής ιθαγένειας, γνωμοδοτούν ειδικές 
επιτροπές που συγκροτούνται με κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Εξωτερικών και Δημόσιας Τάξης, η οποία δη¬ 
μοσιεύεται στην Εφημερίδα της Κυβερνήσεως. 

Ένα μέλος της Επιτροπής ορίζεται υποχρεωτικά από 
την αντιπροσωπευτικότερη οργάνωση των ομογενών της 
περιφέρειας. Σε περίπτωση που δεν μπορεί να προσδιο¬ 
ριστεί ποια οργάνωση είναι αντιπροσωπευτικότερη, τότε 
ορίζεται ως μέλος της Επιτροπής εκπρόσωπος που προ¬ 
τείνει το Προεδρείο του Συμβουλίου Αποδήμου Ελληνι¬ 
σμού (Σ.Α.Ε.). 

Έργο των επιτροπών είναι η γνωμοδότηση για την ελ¬ 
ληνική καταγωγή των αϊτούντων την ελληνική ιθαγένεια 
που θα προκύπτει από τα προσκομιζόμενα δικαιολογητι- 
κάτης παραγράφου 3 του παρόντος άρθρου και από συ¬ 
νέντευξη των ενδιαφερομένων, εκτός εάν αυτή έχει πραγ¬ 
ματοποιηθεί από την επιτροπή της παραγράφου 2 του πα¬ 
ρόντος άρθρου. Με την ίδια απόφαση καθορίζεται ο 
αριθμός των επιτροπών, η σύνθεσή τους, η τοπική αρμο¬ 
διότητα και ο τρόπος λειτουργίας τους. 

5. Η ελληνική ιθαγένεια κτάται από της δόσεως του όρ¬ 
κου από τον ομογενή εντός έτους από τη δημοσίευση 
στην Εφημερίδα της Κυβερνήσεως της απόφασηςτου Γ ε¬ 
νικού Γ ραμματέα της Περιφέρειας. 

Ο όρκος δίδεται ενώπιον του Έλληνα Προξένου ή του 
εκπροσώπου του Γενικού Γ ραμματέα της Περιφέρειας. Ο 
τύπος του όρκου έχει ως εξής: «Ορκίζομαι να φυλάττω πί¬ 
στη στην Πατρίδα, υπακοή στο Σύνταγμα και στους νό¬ 
μους και να εκπληρώνω ευσυνείδητα τα καθήκοντά μου 
ως Έλληνας πολίτης». Για την ορκωμοσία συντάσσεται 
πρωτόκολλο το οποίο υπογράφεται από τον αποκτώντα 
την ελληνική ιθαγένεια και τον οικείο Έλληνα Πρόξενο ή 
τον εκπρόσωπο του Γ ενικού Γ ραμματέα της Περιφέρειας. 

6. Τα ανήλικα τέκνα του ομογενούς, που αποκτά την ελ¬ 
ληνική ιθαγένεια κατά τα ανωτέρω, γίνονται Έλληνες από 
το χρόνο ορκωμοσίας του γονέα τους και εγγράφονται 

στα μητρώα αρρένων και στα δημοτολόγια με απόφαση 
του Γενικού Γραμματέατης Περιφέρειας. 

7. Με την αίτηση για την κτήση της ελληνικής ιθαγένει¬ 
ας ο ενδιαφερόμενος μπορεί να ζητήσει και τον εξελληνι- 
σμό του ονόματος και του επωνύμου του, αν αυτά είχαν 
μεταβληθεί ή αλλοιωθεί στη χώρα από την οποία προέρ¬ 
χεται. 

Στην περίπτωση αυτή, εφόσον ο Γενικός Γραμματέας 
της Περιφέρειας συμφωνεί με τον ενδιαφερόμενο ως 
προς τον τρόπο αποδόσεως στην ελληνική γλώσσα του ο¬ 
νόματος και του επωνύμου του, με την απόφασή του δια- 
τάσσειτην εγγραφή στο δημοτολόγιο με το εξελληνισμέ¬ 
νο ως άνω ονοματεπώνυμο. 

Με τις ίδιες ως άνω προϋποθέσεις γίνεται και ο εξελλη- 
νισμόςτου ονοματεπωνύμου των ανήλικωντέκνωντου αι- 
τούντος, τα οποία αποκτούν την ελληνική ιθαγένεια κατά 
τις διατάξεις της παραγράφου 6 του παρόντος άρθρου. 

8. Οι ομογενείς που έχουν έλθει στην Ελλάδα μέχρι την 
έναρξη ισχύος του παρόντος νόμου με θεώρηση εισόδου 
και διαμένουν στη Χώρα, ανεξαρτήτως από το χρόνο λή¬ 
ξης του διαβατηρίου ή της θεώρησης εισόδου, μπορούν 
να αποκτήσουν την ελληνική ιθαγένεια κατά τα οριζόμενα 
στις ανωτέρω παραγράφους, υποβάλλοντας τη σχετική 
αίτηση στο Γ ενικό Γ ραμματέα Περιφέρειας τηρουμένης 
της διαδικασίας της παραγράφου 4 του παρόντος άρ¬ 
θρου, εκτός από τη γνώμη της Προξενικής Αρχής. 

9. Οι ομογενείς που διαμένουν στην Ελλάδα με θεώρη¬ 
ση «παλιννόστηση» και δεν έχει διαπιστωθεί η ελληνική 
τους ιθαγένεια μέχρι τη δημοσίευση του παρόντος νό¬ 
μου, αποκτούν την ελληνική ιθαγένεια σύμφωνα με τις 
προϊσχύουσες διατάξεις του ν. 2130/1993. 

10. Για τα τέκνα των ομογενών οι οποίοι έχουν ήδη α¬ 
ποκτήσει την ελληνική ιθαγένεια, κατά την έναρξη εφαρ¬ 
μογής του παρόντος διαπιστώνεται η ελληνική ιθαγένεια 
με πράξη του Γ ενικού Γ ραμματέα Περιφέρειας ύστερα α¬ 
πό αίτησή τους και εφόσον είναι ανήλικα ύστερα από αί¬ 
τηση του ασκούντος τη γονική μέριμνα, σύμφωνα με τις 
διατάξεις του Κώδικα Ελληνικής Ιθαγένειας καιεγγράφο- 
νται στα Μητρώα αρρένων και τα δημοτολόγια του δήμου 
ή κοινότητας στα οποία είναι εγγεγραμμένοι οι γονείς 
τους. 

Για όσους από τους ανωτέρω, από τον έλεγχο των στοι¬ 
χείων προκύπτει ότι δεν αποκτούν την ελληνική ιθαγένεια 
από τη γέννησή τους βάσειτωνδιατάξεωντου Κώδικα της 
Ελληνικής Ιθαγένειας, μπορούν να την αποκτήσουν κατά 
τα οριζόμενα στις διατάξεις του παρόντος άρθρου. 

11. Ομογενείς, για τους οποίους η κτήση της ελληνικής 
ιθαγένειας συνεπάγεται, κατά τις διατάξεις του εσωτερι¬ 
κού δικαίου της χώρας προέλευσής τους, την απώλεια 
της ιθαγένειάςτους, μπορούν, εφόσον έχουν συμπληρώ¬ 
σει το 18ο έτος της ηλικίας τους, να αποκτήσουν μετά α¬ 
πό αίτησή τους είτε την ελληνική ιθαγένεια, κατά τα ανω¬ 
τέρω, είτε Ειδικό Δελτίο Ταυτότητας με την προσκόμιση 
των δικαιολογητικών της παραγράφου 3 του παρόντος 
άρθρου, ύστερα από ειδικώς αιτιολογημένη γνώμη της 
Προξενικής Αρχής του τόπου διαμονής τους, η οποία δια¬ 
τυπώνεται κατάτις διατάξεις των παραγράφων 2 και 3 του 
παρόντος άρθρου και απόφαση του Υπουργού Δημόσιας 
Τάξης, που εκδίδεται κατά τη διαδικασία της παραγάφου 
4, αν αυτοί κατοικούν σε χώρες της πρώην Ε.Σ.Σ.Δ. ή εάν 
διαμένουν στην ελληνική επικράτεια κατά την ίδια διαδι¬ 
κασία της παραγράφου 4 του παρόντος άρθρου χωρίς να 


απαιτείται η γνώμη της Προξενικής Αρχής. Η απόφαση 
κοινοποιείται στον ενδιαφερόμενο μέσα σε εξήντα (60) η¬ 
μέρες από την έκδοσή της. Με κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Εξωτερικών, Δημόσιας Τάξης και Εργασίας και 
Κοινωνικών Ασφαλίσεων καθορίζεται το περιεχόμενο του 
Ειδικού Δελτίου Ταυτότητας και οι λεπτομέρειες για τη 
διαδικασία χορήγησής του. Επίσης, το Ειδικό Δελτίο Ταυ¬ 
τότητας μπορεί να παρέχεται κατά τα ως άνω στους ομο¬ 
γενείς μέχρι την έκδοση της αποφάσεως του Γενικού 
Γ ραμματέα της Περιφέρειας για τη χορήγηση της ελληνι¬ 
κής ιθαγένειας, καθώς και σε εκείνους που δεν επιθυμούν 
την απόκτηση της ελληνικής ιθαγένειας, εφόσον τηρη¬ 
θούν οι διαδικασίες των παραγράφων 2, 3 και 4 του πα¬ 
ρόντος άρθρου, εάν αυτοί κατοικούν σε χώρα της πρώην 
Ε.Σ.Σ.Δ. ή της παραγράφου 4, εάν διαμένουν στην ελλη¬ 
νική επικράτεια χωρίς να απαιτείται η γνώμη της Προξενι¬ 
κής Αρχής. 

Ειδικό Δελτίο Ταυτότητας δύναται να χορηγείται και σε 
ομογενείς που διαμένουν σε άλλες χώρες. Με κοινή από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης, Εξωτερικών και Δημόσιας Τάξης κα¬ 
θορίζεται η διαδικασία και οι προϋποθέσεις χορήγησης 
του δελτίου αυτού. 

12. Το Ειδικό Δελτίο Ταυτότητας επέχει θέση άδειαςπα- 
ραμονής και εργασίας του ομογενούς στην ελληνική επι¬ 
κράτεια. 

13. Το Ειδικό Δελτίο Ταυτότητας της παραγράφου 11 
του παρόντος άρθρου χορηγείται με σχετική διαπιστωτι- 
κή πράξη του Υπουργού Δημόσιας Τάξης και στα ανήλικα 
τέκνα των ομογενών. 

14. Οι αλλογενείς σύζυγοι ομογενών, στους οποίους 
χορηγήθηκε κατά την παράγραφο 11 του παρόντος άρ¬ 
θρου το Ειδικό Δελτίο Ταυτότητας, αποκτούν αυτοδικαί¬ 
ως άδεια παραμονής και εργασίας για όσο χρονικό διά¬ 
στημα διατηρείται ο γάμος με τον ή την ομογενή ή έχουν 
αποκτήσει τέκνα. 

15. Οι διατάξεις των κεφαλαίων Γ', Δ' και Ε' κατωτέρω ε¬ 
φαρμόζονται στους ομογενείς που έχουν εγκατασταθεί 
στην ελληνική επικράτεια μέχρι την 31.12.1999 και απο¬ 
κτούν την ελληνική ιθαγένεια ή στους οποίους χορηγείται 
Ειδικό Δελτίο Ταυτότητας. Σε όσους δεν κατοικούν στην 
ελληνική επικράτεια έχουν εφαρμογή οι διατάξεις του κε¬ 
φαλαίου Ε'. 

16. Οι επιτροπές της παραγράφου 4 του παρόντος άρ¬ 
θρου δύνανται, με απόφαση του Υπουργού Εσωτερικών, 
Δημόσιας Διοίκησης και Αποκέντρωσης, να προβαίνουν 
σε επανέλεγχο των στοιχείων βάσει των οποίων χορηγή¬ 
θηκε η ελληνική ιθαγένεια ή το Ειδικό Δελτίο Ταυτότητας, 
σύμφωνα με τις διατάξεις των άρθρων 6 και 7 του ν. 
2130/1993 και του παρόντος νόμου. 

17. Για τα ζητήματα που δεν ρυθμίζονται με το άρθρο 
αυτό ισχύουν συμπληρωματικώς οι διατάξεις του Κώδικα 
Ελληνικής Ιθαγένειας, που κυρώθηκε με το ν.δ. 
3370/1955, όπως ισχύει. 

18. Οι αποφάσεις του Γενικού Γραμματέα της Περιφέ¬ 
ρειας για τη χορήγηση της ελληνικής ιθαγένειας του πα¬ 
ρόντος άρθρου παράγουν αποτελέσματα μετά την 
1.4.2000. 

19. Οι διατάξεις των άρθρων 6 και 7 του ν. 2130/1993 
(ΦΕΚ 62 Α') καταργούνται. 

ΚΕΦΑΛΑΙΟ Β' 

ΑΡΜΟΔΙΟΤΗΤΕΣ ΥΠΟΥΡΓΕΙΟΥ ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΓΙΑ ΘΕΜΑΤΑ ΠΑΛΙΝΝΟΣΤΟΥΝΤΩΝ 

Άρθρο 2 

1. Το Υπουργείο Εσωτερικών, Δημόσιας Διοίκησης και 
Αποκέντρωσης είναι αρμόδιο για την υλοποίηση, την επο- 
πτεία και τον έλεγχο της εφαρμογής της κυβερνητικής 
πολιτικής σχετικά με την υποδοχή, φιλοξενία, αρωγή, ο¬ 
μαλή προσαρμογή και κοινωνική ένταξη των παλιννο- 
στούντων ομογενών. Στα πλαίσια των ανωτέρω αρμοδιο¬ 
τήτων του το Υπουργείο Εσωτερικών, Δημόσιας Διοίκη¬ 
σης και Αποκέντρωσης, ιδίως: 

α) Οργανώνει και σχεδιάζει την υποδοχή των νεοαφι- 
κνούμενων παλιννοστούντων με στόχο την αντιμετώπιση 
των άμεσων υλικών και κοινωνικών αναγκών τους, με τη 
δημιουργία κέντρων φιλοξενίας και οικισμών υποδοχής. 

β) Λαμβάνει τα κατάλληλα μέτρα για τη δημιουργία μό¬ 
νιμης στέγασης και εγκατάστασης των παλιννοστούντων 
σε συνδυασμό με τη δημιουργία συνθηκών επαγγελματι¬ 
κής τους αποκατάστασης. 

γ) Μεριμνά, σε συνεργασία με το Υπουργείο Εθνικής 
Παιδείας και Θρησκευμάτων, για την εκμάθηση από πα- 
λιννοστούντες της ελληνικής γλώσσας και για την προε¬ 
τοιμασία και ένταξη των παιδιών στο ελληνικό εκπαιδευτι¬ 
κό σύστημα. 

δ) Μεριμνά, σε συνεργασία με το Υπουργείο Εργασίας 
και Κοινωνικών Ασφαλίσεων, για την επαγγελματική επα¬ 
νεκπαίδευση και επαγγελματική αποκατάσταση των πα- 
λιννοστούντων ομογενών. 

ε) Λαμβάνει τα κατάλληλα μέτρα για την ευαισθητοποί- 
ηση της κοινής γνώμης και των διαφόρων φορέων, σε θέ¬ 
ματα που αφορούν τους παλιννοστούντες και δημιουρ¬ 
γούν τις κατάλληλες συνθήκες υποδοχής και ομαλής έ¬ 
νταξής τους στην ελληνική κοινωνία. 

2. Με αποφάσεις του Υπουργού Εσωτερικών, Δημόσιας 
Διοίκησης και Αποκέντρωσης και του κατά περίπτωση αρ¬ 
μόδιου Υπουργού καθορίζεται ο τρόπος και η διαδικασία 
οργάνωσης και ίδρυσης κέντρων φιλοξενίας και οικισμών 
υποδοχής, καθώς και κάθε άλλη λεπτομέρεια απαραίτη¬ 
τη για την άσκηση των αρμοδιοτήτων της παραγράφου 1. 

3. Με αποφάσεις του Υπουργού Εσωτερικών, Δημόσιας 
Διοίκησης και Αποκέντρωσης και του κατά περίπτωση αρ¬ 
μόδιου Υπουργού, η άσκηση αρμοδιοτήτων της παρα¬ 
γράφου 1 μπορεί να μεταβιβάζεται στο Γ ενικό Γ ραμματέα 
της οικείας Περιφέρειας ή στους οργανισμούς τοπικής 
αυτοδιοίκησης α’ και β’ βαθμίδας. 

ΚΕΦΑΛΑΙΟ Γ 

ΣΤΕΓΑΣΤΙΚΗ ΑΠΟΚΑΤΑΣΤΑΣΗ 
Άρθρο 3 

1. Στο πλαίσιο του προγράμματος ιδιοκατοίκησης των 
ομογενών, η Πολιτεία μεριμνά για τη δωρεάν παροχή οι¬ 
κοπέδων, όπου αυτό είναι δυνατόν, την ατελή έκδοση οι¬ 
κοδομικής άδειας και τη χορήγηση δανείων και επιδοτή¬ 
σεων. 

2. Η στεγαστική αποκατάσταση των ομογενών που προ¬ 
έρχονται από χώρες της τέως Σοβιετικής Ένωσης πραγ¬ 
ματοποιείται με: 

α) Την επιδοτούμενη ιδιοκατοίκηση μέσω της ενίσχυ¬ 
σης για την κατασκευή ή τη βελτίωση υπάρχουσας κατοι¬ 


κίας, της αγοράς διαμερίσματος από την ελεύθερη αγο¬ 
ρά ή της παροχής έτοιμης κατοικίας από το Δημόσιο ή άλ¬ 
λο φορέα. 

β) Την επιδοτούμενη ενοικίαση μέσω της επιδότησης 
του ενοικίου στην ελεύθερη αγορά ή μέσω της κάλυψης 
της στεγαστικής ανάγκης με ενοικιαζόμενες κατοικίες. Οι 
ομογενείς που είναι δικαιούχοι του Οργανισμού Εργατι¬ 
κής Κατοικίας (Ο.Ε.Κ.) εντάσσονται στο πρόγραμμα επι¬ 
δότησης ενοικίου του Οργανισμού με μειωμένες ασφαλι¬ 
στικές προϋποθέσεις, οι οποίες καθορίζονται με απόφαση 
του Υπουργού Εργασίας και Κοινωνικών Ασφαλίσεων με¬ 
τά από πρόταση του Διοικητικού Συμβουλίου του Ο.Ε.Κ. 

3. Οι προϋποθέσεις και τα κριτήρια των πάσης φύσεως 
ενισχύσεων, το ύψος των δανείων, των επιδοτήσεων, των 
δωρεάν επιχορηγήσεων και των λοιπών απαλλαγών για 
την ενοικίαση, κατασκευή ή αγορά κατοικίας καθορίζο¬ 
νται με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Εθνικής Οικονο¬ 
μίας και Οικονομικών, κλιμακώνονται δε ανάλογα με τη 
Ζώνη του άρθρου 4 που βρίσκεται η κατοικία. Το Δημόσιο 
παρέχει εγγύηση αποπληρωμής των δανείων, σύμφωνα 
με τις ισχύουσες σχετικές διατάξεις. 

4. Με αποφάσεις του Υπουργού Εργασίας και Κοινωνι¬ 
κών Ασφαλίσεων και των Υπουργών Εθνικής Οικονομίας 
και Οικονομικών, όπου προβλέπεται, μετά από γνώμη του 
Δ.Σ. του Ο.Ε.Κ., θα καθορίζονται οι ανωτέρω παροχές 
στεγαστικής συνδρομής του Ο.Ε.Κ. και θα κλιμακώνονται 
ανάλογα με τις ζώνες που βρίσκεται η κατοικία, όπως αυ¬ 
τές προσδιορίζονται στο άρθρο 4. 

5. Για τη στέγαση ομογενών δικαιούχων του Ο.Ε.Κ. σε 
εργατικές κατοικίες ή διαμερίσματα είναι δυνατόν να ι¬ 
σχύουν μειωμένες ασφαλιστικές προϋποθέσεις, οι οποί¬ 
ες προβλέπονται στον Κανονισμό του Ο.Ε.Κ. «Περί προϋ¬ 
ποθέσεων παροχής κατοικίας και δανείων υπό του 
Ο.Ε.Κ.». 

6. Το εδάφιο (α) της παραγράφου 7 του άρθρου 4 του ν. 
2556/1997 τροποποιείται ως εξής: 

«Το ποσοστό μείωσης των συντελεστών λόγω προσω¬ 
πικής απασχόλησης του ομογενούς ορίζεται στο 50%. Η 
ισχύς της διάταξης εκτείνεται μέχρι την 31.12.2004.» 

7. Οι ομογενείς, εις βάρος των οποίων έχουν εκδοθεί 
πρωτόκολλα κατεδάφισης των κατοικιών τους, έχουν α¬ 
πόλυτη προτεραιότητα για τη στεγαστική τους αποκατά¬ 
σταση. 

Άρθρο 4 

Ζώνες εγκατάστασης 

1. Για το σκοπό της ορθολογικής εγκατάστασης των ο¬ 
μογενών στις διάφορες περιοχές της επικράτειας, η χώ¬ 
ρα διαιρείται στις εξής τέσσερις (4) Ζώνες (Α, Β, Γ, Δ), α¬ 
νάλογα με τα δημογραφικά, οικονομικά και κοινωνικά χα¬ 
ρακτηριστικά των εν λόγω περιοχών: 

Ζώνη Α: Ανατολική Μακεδονία, Θράκη και νησιά του 
Βορείου Αιγαίου. 

Ζώνη Β: Παραμεθόριοι Νομοί Κεντρικής και Δυτικής 

Μακεδονίας και Ηπείρου. 

Ζώνη Γ: Λοιπή Ελλάδα, εκτός από τα Πολεοδομικά 

Συγκροτήματα Αθήνας, Ηρακλείου, 
Θεσσαλονίκης, Πατρών και Πειραιά. 

Ζώνη Δ: Πολεοδομικά Συγκροτήματα Αθήνας, 

Ηρακλείου, Θεσσαλονίκης, Πατρών και 
Πειραιά. 

2. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Εθνικής Οικονο¬ 
μίας και Αιγαίου επιτρέπεται η ένταξη στη Ζώνη Α και άλ¬ 
λων νησιών του Αιγαίου με βάση δημογραφικά, οικονομι¬ 
κά και αναπτυξιακά κριτήρια. 

Άρθρο 5 

Διάθεση εκτάσεων - Παραχώρηση οικοπέδων 

1. Στο πλαίσιο του προγράμματος παραχώρησης οικο¬ 
πέδων στους ομογενείς διατίθενται εκτάσεις του Δημοσί¬ 
ου και των οργανισμών τοπικής αυτοδιοίκησης (Ο.Τ.Α.), 
κατά τα προβλεπόμενα από τον Κώδικα Δήμων και Κοινο¬ 
τήτων, με απόφαση των κατά περίπτωση αρμόδιων 
Υπουργών και κατά παρέκκλιση των ισχυουσών διατάξε¬ 
ων του ν. 400/1976. 

2. Η παραχώρηση των οικοπεδικών εκτάσεων ύστερα α¬ 
πό τη ρυμοτόμησή τους κατά το άρθρο 6 του παρόντος 
και την εφαρμογή του σχεδίου πραγματοποιείται από τον 
Γενικό Γραμματέα της οικείας περιφέρειας. Με κοινή α¬ 
πόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης, Οικονομικών, Εθνικής Άμυνας, 
Περιβάλλοντος, Χωροταξίας και Δημόσιων Έργων και Γε- 
ωργίας καθορίζονται η διαδικασία και τα κριτήρια για την 
παραχώρηση στους ομογενείς από την τέως Ε.Σ.Σ.Δ. οι- 
κοπεδικών εκτάσεων που ανήκουν στο Δημόσιο ή άλλα 
Ν.Π.Δ.Δ.. 

3. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομικών, Περι¬ 
βάλλοντος, Χωροταξίας και Δημόσιων Έργων και του κα¬ 
τά περίπτωση αρμόδιου Υπουργού δύνανται να καθορί¬ 
ζονται οι περιοχές στις κατά το άρθρο 4 του παρόντος 
Ζώνες, στις οποίες παραχωρούνται οικοπεδικές εκτάσεις 
του Δημοσίου ή των Ο.Τ.Α. στους ομογενείς, καθώς οι ό¬ 
ροι και οι προϋποθέσεις και κάθε αναγκαία λεπτομέρεια 
για την παραχώρηση των εκτάσεων αυτών. 

4. Σε περίπτωση ρυμοτομικού σχεδίου αγροτικού οικι¬ 
σμού του άρθρου 38 του ν. 1337/1983 οι ομογενείς υπά¬ 
γονται στους δικαιούχους της παρ. 1 α του άρθρου 1 του 
από 24.4.1985 προεδρικού διατάγματος (ΦΕΚ 239 Δ’). 

Άρθρο 6 

Πολεοδομικό Σχέδιο 

1. Στο πλαίσιο της στεγαστικής αποκατάστασης των ο¬ 
μογενών, για την έγκριση νέων ρυμοτομικών σχεδίων και 
την επέκταση υπαρχόντων ρυμοτομικών σχεδίων, καθώς 
και τον καθορισμό των χρήσεων γης, των όρων καιτων πε¬ 
ριορισμών δόμησης, εφαρμόζονται οι διατάξεις του ν. 
2508/1997, όπως ισχύουν. 

2. Για την εκτέλεση επειγόντων στεγαστικών προγραμ¬ 
μάτων αποκατάστασης των ομογενών μπορεί, με απόφα¬ 
ση του Υπουργού Περιβάλλοντος, Χωροταξίας και Δημό¬ 
σιων Έργων, να εγκριθεί τοπικό ρυμοτομικό σχέδιο, στις 
διατεθειμένες εκτάσεις, κατά την παράγραφο 1 του άρ¬ 
θρου 5 του παρόντος νόμου, καθώς και να ορίζονται οι 
χρήσεις γης και οι όροι και οι περιορισμοί δόμησής του 
κατά τις γενικές διατάξεις του νομοθετικού διατάγματος 
«Περί Σχεδίων Πόλεων κ.λπ.» της 17.7/18.8.1923. 

3. Κατ’ εξαίρεση της παρ. 1 του άρθρου 9 του ν. 
1512/1985 (ΦΕΚ 4 Α’), όπως ισχύει, είναι δυνατή η σύνδε¬ 
ση με τα δίκτυα κοινής ωφέλειας της κύριας και μοναδι¬ 
κής κατοικίας ομογενών που έχει ανεγερθεί μέχρι τη δη¬ 
μοσίευση του παρόντος και βρίσκεται μέσα σε εγκεκριμέ¬ 
νο ρυμοτομικό σχέδιο. 


Η σύνδεση του παραπάνω κτίσματος γίνεται αφού 
προηγουμένως υποβληθούν στην αρμόδια πολεοδομική 
υπηρεσία οι δηλώσεις και τα αναφερόμενα δικαιολογητι- 
κά των παραγράφων 4 και 5 του άρθρου 15 του ν. 
1337/1983. Για τη σύνδεση προσκομίζονται στον αρμόδιο 
φορέα κοινής ωφελείας τα δικαιολογητικά που προβλέ- 
πονται από την 38106/12.5.1989 (ΦΕΚ 360 Β’) απόφαση 
του Υπουργού Περιβάλλοντος, Χωροταξίας και Δημό¬ 
σιων Έργων. Οι ομογενείς απαλλάσσονται από την κατα¬ 
βολή της ειδικής εισφοράς που προσδιορίζεται από το 
3.9.1983 προεδρικό διάταγμα (ΦΕΚ 393 Δ’) «Προσδιορι¬ 
σμός της Ειδικής Εισφοράς Αυθαιρέτων και σχετικές δια¬ 
δικασίες». Τα ανωτέρω δεν εφαρμόζονται για τα κτίσμα- 
τα που υπάγονται στις διατάξεις των παραγράφων 2 και 3 
του άρθρου 15 του ν. 1337/1983. 

Άρθρο 7 

Άδεια κατασκευής κατοικιών 

Η οικοδομική άδεια ανέγερσης κατοικίας των ομογενών 
εκδίδεται από την αρμόδια πολεοδομική υπηρεσία ατε- 
λώς. Η άδεια αυτή αφορά στην κύρια και μοναδική κατοι¬ 
κία του ομογενή συνολικής επιφάνειας μέχρι 120 τ.μ. που 
ανεγείρεται σε οικόπεδο ιδιόκτητο ή παραχωρούμενο κα¬ 
τά το άρθρο 5 του παρόντος. 

Η παραπάνω άδεια μπορεί να εκδοθεί βάσει ολοκληρω¬ 
μένων μελετών διαφόρων τύπων κατοικιών που παραχω- 
ρούνται από το Υπουργείο Περιβάλλοντος, Χωροταξίας 
και Δημόσιων Έργων. Στην περίπτωση αυτή η σύνταξη 
του τοπογραφικού διαγράμματος και του διαγράμματος 
κάλυψης, καθώς και η επίβλεψη της κατασκευής ανατίθε¬ 
ται σε μηχανικούς της οικείας νομαρχιακής αυτοδιοίκη¬ 
σης ή της περιφέρειας που ορίζονται από το νομάρχη ή το 
Γ ενικό Γ ραμματέατης Περιφέρειας, αντίστοιχα. Η σύντα¬ 
ξη των πιο πάνω διαγραμμάτων και η επίβλεψη της κατα¬ 
σκευής μπορεί να γίνει και από ιδιώτη τεχνικό. 

ΚΕΦΑΛΑΙΟ Δ' 

ΕΠΑΓΓΕΛΜΑΤΙΚΗ ΑΠΟΚΑΤΑΣΤΑΣΗ 

Άρθρο 8 

Αγροτική αποκατάσταση 

1. Οι διατάξεις του άρθρου 10 του ν. 994/1979, όπως 
τροποποιήθηκαν και συμπληρώθηκαν με τις διατάξεις 
του άρθρου 14 του ν. 1021/1980, σε συνδυασμό με την υπ’ 
αριθμ. 37/18/30.7.1980 απόφαση των Υπουργών Συντονι¬ 
σμού, Εξωτερικών, Γεωργίας και Κοινωνικών Υπηρεσιών 
επεκτείνονται και στους ομογενείς από τις χώρες της τέ¬ 
ως Σοβιετικής Ένωσης, προκειμένου να καταστεί δυνατή 
η γεωργική και κτηνοτροφική αποκατάστασή τους. 

2. Με τη δημιουργία αγροτικής εκμετάλλευσης οι ομο¬ 
γενείς, εφόσον στο πρόσωπό τους συντρέχουν και οι λοι¬ 
πές προϋποθέσεις, μπορεί να τύχουν των ωφελημάτων 
που απορρέουν από την εφαρμογή της εθνικής και κοινο¬ 
τικής νομοθεσίας. 

3. Για την πληρέστερη αγροτική αποκατάσταση των ο¬ 
μογενών ενθαρρύνεται η συμμετοχή τους στους υφιστά¬ 
μενους αγροτικούς συνεταιρισμούς και ομάδες παραγω¬ 
γών. 

Άρθρο 9 

Απασχόληση στο δημόσιο τομέα 

1. Οι διατάξεις της παραγράφου 6 του άρθρου 14 του ν. 
2190/1994 εφαρμόζονται και για την πρόσληψη σε θέσεις 

φορέων του δημόσιου τομέα του συνόλου των ομογενών 
που έχουν αποκτήσει την ελληνική ιθαγένεια, σύμφωνα 
με τις διατάξεις του παρόντος, εφόσον οι θέσεις αυτές 
προκηρύσσονται σε μία από τις δύο πρώτες Ζώνες του 
άρθρου 4του νόμου αυτού. 

2. Επιτρέπεται κατ’ εξαίρεση, πέραντου εκάστοτεπρο- 
κηρυσσόμενου αριθμού θέσεων για εθελοντές - εθελό¬ 
ντριες πενταετούς υπηρεσίας (Ε.Π.Υ.), η προκήρυξη θέ¬ 
σεων ποσοστού καθοριζομένου σε τρία έως πέντε τις ε¬ 
κατό (3%-5%), ενιαίως για ομογενείς, που προέρχονται 
από χώρες της τέως Σοβιετικής Ένωσης. Τα άρθρα 7 και 
22 του ν. 1513/1985 (ΦΕΚ12 Α’) εφαρμόζονται αναλογικά 
καιγιατουςπαραπάνω ομογενείς υποψηφίους Ε.Π.Υ.. Με 
απόφαση του Υπουργού Εθνικής Άμυνας καθορίζεται το 
ποσοστό κάλυψης των ανωτέρω θέσεων από τους ομογε¬ 
νείς. Σε περίπτωση ενδεχόμενων κενών θέσεων για συ¬ 
μπλήρωση του υπόψη καθοριζόμενου ποσοστού, αυτές 
πληρούνται από τους υποψήφιους επιλαχόντες - επιλα- 
χούσες Ε.Π.Υ. των γενικών προκηρυσσόμενων θέσεων. 

3. Σε περίπτωση δημιουργίας τμημάτων διδασκαλίας, 
στην πρωτοβάθμια και δευτεροβάθμια εκπαίδευση της η¬ 
μεδαπής, της γλώσσας και του πολιτισμού της χώρας 
προέλευσης πέραντου αναλυτικού προγράμματος μέχρι 
και τέσσερις ώρες την εβδομάδα, προσλαμβάνονται κατά 
προτεραιότητα, ως ωρομίσθιοι ομογενείς εκπαιδευτικοί 
από την αντίστοιχη χώρα προέλευσης. Με απόφαση του 
Υπουργού Εθνικής Παιδείας και Θρησκευμάτων καθορί¬ 
ζονται οι αναγκαίες λεπτομέρειες εφαρμογής. 

Άρθρο 10 

Επαγγελματική κατάρτιση 

Για τη διευκόλυνση εξεύρεσης εργασίας, οι ομογενείς 
από τις χώρες της τέως Σοβιετικής Ένωσης, εντάσσονται 
σε προγράμματα επαγγελματικής κατάρτισης, τα οποία 
προκηρύσσονται από τα αρμόδια Υπουργεία και τους ορ¬ 
γανισμούς τοπικής αυτοδιοίκησης (Ο.Τ.Α.) και υλοποιού¬ 
νται από Πιστοποιημένα Κέντρα Επαγγελματικής Κατάρ¬ 
τισης. Με κοινή κατ’ έτος απόφαση των Υπουργών Εσω¬ 
τερικών, Δημόσιας Διοίκησης και Αποκέντρωσης, 
Εργασίας και Κοινωνικών Ασφαλίσεων, Εθνικής Παιδείας 
και Θρησκευμάτων, Γεωργίας, Μακεδονίας - Θράκης και 
Αιγαίου καθορίζονται τα ποσά, ο τρόπος και οι αναγκαίες 
λεπτομέρειες εφαρμογής των προβλέψεων του παρό¬ 
ντος άρθρου. 

ΚΕΦΑΛΑΙΟ Ε' 

ΕΚΠΑΙΔΕΥΣΗ - ΠΟΛΙΤΙΣΜΟΣ 
Άρθρο 11 

1. Στο πλαίσιο των προγραμμάτων ένταξης των ομογε¬ 
νών υλοποιούνται δράσεις για τον πολιτισμό, την καλλιτε¬ 
χνική δημιουργία και την προβολή της, τόσο σε κεντρικό 
όσο και σε περιφερειακό επίπεδο. Με κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Εθνικής Παιδείας και Θρησκευμάτων και Πολι¬ 
τισμού, η οποία εκδίδεται κατ’ έτος καθορίζονται το πε¬ 
ριεχόμενο, ο τρόπος υλοποίησης και οι ειδικότερες λε¬ 
πτομέρειες των ανωτέρω δράσεων. 

2. Γιατην πληρέστερη ένταξη των ομογενών από τις χώ¬ 
ρες της τέως Σοβιετικής Ένωσης και την ενσωμάτωσή 
τους στο κοινωνικό σύνολο καταρτίζονται ειδικά πρόσθε¬ 
τα εθνικά προγράμματα εκμάθησης της νεοελληνικής 
γλώσσας, διάρκειας τουλάχιστον έξι (6) μηνών. Τα προ¬ 


γράμματα αυτά καταρτίζονται από φορείς του Δημοσίου 
που παρέχουν εκπαίδευση και περιλαμβάνουν, εκτός από 
τη συστηματική διδασκαλία της νεοελληνικής γλώσσας, 
στοιχεία εργασιακής και ασφαλιστικής νομοθεσίας, λει¬ 
τουργίας θεσμών κ.ά.. 

ΚΕΦΑΛΑΙΟ ΣΤ 
ΣΥΝΤΟΝΙΣΜΟΣ - ΕΠΟΠΤΕΙΑ 

Άρθρο 12 

1. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης μπορεί να συγκροτείται στο 
Υπουργείο Εσωτερικών, Δημόσιας Διοίκησης και Αποκέ¬ 
ντρωσης Ειδική Επιτροπή, η οποία αποτελείται από δημο¬ 
σίους υπαλλήλους, εκπροσώπους φορέων και ειδικούς ε¬ 
πιστήμονες και έχει ως έργο την εποπτεία, τον έλεγχο και 
το συντονισμό των δράσεων που αναλαμβάνονται για την 
ένταξη των παλιννοστούντων στην ελληνική κοινωνία. Με 
απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης καθορίζεται το ειδικότερο έργο 
της Επιτροπής, ο τρόπος λειτουργίας της και κάθε σχετι¬ 
κή λεπτομέρεια εφαρμογής της παρούσας παραγράφου. 
Με κοινή απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Οικονομικών καθορίζε¬ 
ται αμοιβή των μελών της Επιτροπής κατά τις κείμενες δια¬ 
τάξεις. Ο συντονισμός των δράσεων και προγραμμάτων 
για την αποκατάσταση των ομογενών από την τέως Σοβιε¬ 
τική Ένωση ασκείται από τους Υπουργούς Μακεδονίας - 
Θράκης και Αιγαίου για δράσεις και προγράμματα που υ¬ 
λοποιούνται εντός της περιοχής αρμοδιότητάς τους. 

2. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης συστήνονται στην έδρα των 
νομών που περιλαμβάνονται στις τρεις πρώτες Ζώνες του 
Άρθρου 4 του παρόντος νόμου Ειδικά Συντονιστικά 
Όργανα για τον τοπικό συντονισμό της εφαρμογής των 
ανωτέρω διατάξεων. Την εποπτεία των Οργάνων αυτών έ¬ 
χει ο Υπουργός Εσωτερικών, Δημόσιας Διοίκησης και 
Αποκέντρωσης. 

3. Το Υπουργείο Εσωτερικών, Δημόσιας Διοίκησης και 
Αποκέντρωσης, από κοινού με το Υπουργείο Εξωτερικών, 
καταρτίζει και υποβάλλει κατ’ έτος στη Βουλή των Ελλή¬ 
νων, μέσω της Ειδικής Μόνιμης Επιτροπής Απόδημου 
Ελληνισμού της Βουλής των Ελλήνων, Ειδική Έκθεση για 
την πορεία υλοποίησης των προβλέψεων του παρόντος 
νόμου. 

ΚΕΦΑΛΑΙΟ Ζ' 

ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 13 

1. Οι διατάξεις του παρόντος νόμου εφαρμόζονται και 
στις περιπτώσεις των ομογενών από την τέως Σοβιετική 
Ένωση που απέκτησαν την ελληνική ιθαγένεια μέχρι την 
έναρξη ισχύος του παρόντος νόμου και κατοικούν ή δια¬ 
μένουν στην επικράτεια της Κυπριακής Δημοκρατίας, ε¬ 
φόσον εγκατασταθούν μόνιμα στην Ελλάδα. Οι όροι και 
οι προϋποθέσεις καθορίζονται με απόφαση του Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης. 

2. Οι αποφάσεις των κλιμακίων του Υπουργείου Εξωτε¬ 
ρικών για τη χορήγηση «παλιννόστησης» στους ομογε¬ 
νείς από την τέως Σοβιετική Ένωση, με τις οποίες χορη¬ 
γήθηκε, μέχρι την έναρξη ισχύος του παρόντος νόμου, 

«παλιννόστηση» στους ανωτέρω ομογενείς θεωρούνται 
νόμιμες. 

Άρθρο 14 

Οι διατάξεις της παραγράφου 1 του άρθρου 6 του ν. 
1104/ 1980, όπως αντικαταστάθηκαν με το άρθρο 87 του 
ν. 1892/1990, εφαρμόζονται αναλόγως προκειμένου να 
διατεθούν δημόσιοι υπάλληλοι και υπάλληλοι φορέων 
του δημόσιου τομέα ως εθνικοί εμπειρογνώμονες σε υ¬ 
πηρεσίες χωρών της Κεντρικής και Ανατολικής Ευρώπης, 
υποψήφιων για ένταξη στην Ευρωπαϊκή Ένωση, στα πλαί¬ 
σια προγραμμάτων που υλοποιούνται από αυτήν ή τα 
Κράτη - Μέλη. Η διάθεση γίνεται με κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και του οικείου Υπουργού. Η ισχύς της παρού¬ 
σας ρύθμισης αρχίζει από την 1 η Νοεμβρίου 1999. 

Άρθρο 15 

1. Το τελευταίο εδάφιο της παραγράφου 4 του άρθρου 
2του ν. 2667/1998 (ΦΕΚ281 Α') αντικαθίσταται, αφότου ί- 
σχυσε, ως εξής: 

«Ως Πρόεδρος και Αντιπρόεδροι μπορεί να εκλεγούν 
μέλη που προέρχονται από τις κατηγορίες των εδαφίων 
α', β', γ', ε', ι' και ιβ'της παραγράφου 1 του παρόντος άρ¬ 
θρου.» 

2. Η παράγραφος 6 του άρθρου 2 του ν. 2667/1998 α¬ 
ντικαθίσταται, αφότου ίσχυσε, ως εξής: 

«6. Η Επιτροπή θεωρείται ότι έχει νόμιμα συγκροτηθεί ε¬ 
φόσον έχουν ορισθεί δύο από τα μέλη του εδαφίου γ’ και 
τα μέλη των εδαφίων α', ε', ι' και ια' της παραγράφου 1 του 
παρόντος άρθρου.» 

Άρθρο 16 
Έναρξη ισχύος 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως, εκτός αν ορί¬ 
ζεται διαφορετικά σε επιί μέρους διατάξεις του. 


Παραγγέλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 15 Φεβρουάριου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ 

ΕΘΝΙΚΗΣ ΑΜΥΝΑΣ 

Α. ΤΣΟΧΑΤΖΟ Π ΟΥΔΟΣ 

ΕΞΩΤΕΡΙΚΩΝ 

Γ. ΠΑΠΑΝΔΡΕΟΥ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 

ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Γ. ΑΡΣΕΝΗΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 

ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

Μ. ΠΑΠΑΪΩΑΝΝΟΥ 

ΥΓΕΙΑΣ ΚΑΙ ΠΡΟΝΟΙΑΣ 

Λ. ΠΑΠΑΔΗΜΑΣ 

ΠΟΛΙΤΙΣΜΟΥ 

Ε. ΠΑΠΑΖΩΗ 

ΔΗΜΟΣΙΑΣ ΤΑΞΗΣ 

Μ. ΧΡΥΣΟΧΟΪΔΗΣ 

ΜΑΚΕΔΟΝΙΑΣ - ΘΡΑΚΗΣ 

1. ΜΑΓΚΡΙΩΤΗΣ 

ΑΙΓΑΙΟΥ 

Σ. ΜΠΕΝΟΣ 

Ο ΑΝΑΠΛ. ΥΠΟΥΡΓΟΣ 

ΕΞΩΤΕΡΙΚΩΝ 

X. ΡΟΚΟΦΥΛΛΟΣ 


Ο ΥΦΥΠΟΥΡΓΟΣ ΕΞΩΤΕΡΙΚΩΝ 

Γ. ΝΙΩΤΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 15 Φεβρουάριου 2000 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΓΙΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ. 9 γ 

Θ-ΓΠ3Π: ννθ5ΓΠ33ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































